**20.03.2024(1).**

**E-pasta nosaukums:**

Par Miega izmeklējumu manipulāciju nosacījumu izmaiņām, kas stāsies spēkā ar 01.04.2024.

**E-pasta teksts:**

Nacionālais veselības dienests (turpmāk – Dienests) informē, ka sākot ar 2024. gada 1. aprīli pakalpojumi *poligrāfija ambulatori, poligrāfija stacionāri, polisomnogrāfija* un *multiplais miega latentuma tests* (turpmāk – Miega izmeklējumi) tiks apmaksāti pacientiem ar retajām saslimšanām – nosūtījumā būs nepieciešams norādīt ORPHA kodu.

            Dienests informē, ka Miega izmeklējumi spēkā esošajā kārtībā un apmaksas nosacījumu redakcijā tiks apmaksāti pacientiem, kuriem nosūtījums izsniegts līdz 2024. gada 31. martam.

            Sīkāku informāciju par apmaksas nosacījumiem, kas stāsies spēkā no 2024. gada 1. aprīļa, Dienests nosūtīs līgumpartneriem nākamās nedēļas laikā.

            Dienests atvainojas līgumpartneriem par sagādātajām neērtībām, bet vērš uzmanību, ka nepieciešamās izmaiņas tiek veiktas, lai izvairītos no valsts budžeta līdzekļu nepamatota izlietojuma.